ཞུ་ཡིག་ཆོས་ཀྱི་དོན་གྲུབ།
བུ་སྟོན་རིན་ཆེན་གྲུབ། (༡༢༩༠–༡༣༦༤)
༄༅། །ཨོཾ་སྭསྟི་རསྟུ། དེ་བཞིན་གཤེགས་པ་རྣམ་པར་གནོན་པས་གཤེགས་པའི་དཔལ་ལ་ཕྱག་འཚལ་ལོ།།
གང་ཞིག་རང་གི་དོན་ལ་ཆགས་པ་མེད་པས་འཁོར་ལོས་བསྒྱུར་བའི་རྒྱལ་སྲིད་དག་ཀྱང་རྩྭ་ལྟར་དོར། །
གཅིག་ཏུ་གཞན་གྱི་དོན་ལ་ཆགས་པས་ཉིད་ཀྱི་དབུ་དང་སྤྱན་ཡང་དོན་དུ་གཉེར་ལ་སྦྱིན་མཛད་ཅིང༌།
གཞན་ཕྱོགས་ལ་ཆགས་དང་སྡང་བྲལ་ཙནྡན་སྟེའུ་མཚུངས་པར་གཟིགས་ཤིང་སྙོམས་པའི་ཐུགས་མངའ་བ།
དང་རྩོད་པ་མེད་ཅིང་ཀུན་དང་མཐུན་པ་ལྷར་བཅས་སྐྱེ་རྒུའི་སྟོན་པ་ཐུབ་དབང་རྒྱལ་གྱུར་ཅིག །གང་ཞིག་
།རང་
།གང་
སྔོན་བསགས་བསོད་ནམས་ཆུ་གཏེར་ལས་བྱུང་ཞིང་། །དཔལ་འབྱོར་སྙན་པར་གྲགས་པའི་འོད་ཟེར་སྟོང་
ལྡན་པ། །རྒྱལ་སྲིད་རྒྱལ་མཚན་གླིང་བཞི་ཀུན་ཏུ་གསལ་མཛད་པ། །བསྟན་ལ་རབ་དད་སྦྱིན་བདག་ཆེན་
པོ་སྙན་གསན་འཚལ།།
སངས་རྒྱས་བསྟན་པ་རིན་ཆེན་སྒྲོན་མ་འདི། །ངེས་འབྱུང་རྣམ་དག་ཁྲིམས་ལ་བརྟེན་བཅས་ཏེ།།
བཤད་སྒྲུབ་གཉིས་ཀྱིས་ལེགས་པར་བཟུང་གྱུར་ན། །རང་གཞན་ཀུན་ལ་ཕན་བདེ་སྦྱིན་མཛད་ལགས། །དེ་
ལྟ་མོད་ཀྱི་བསྟན་ལ་ཕན་པ་ཡི། །འཆད་ཉན་བྱེད་ལ་མཐུན་རྐྱེན་འདི་དག་འཚལ། །འཆད་པོ་ཁྲིམས་ལྡན་
ཡོན་ཏན་ལྷག་པོ་དང༌། །བརྩོན་བཅས་ལུང་མང་སྨྲ་མཁས་བརྩེ་བ་ཅན། །སྐྱོན་མེད་ལགས་ཀྱང་འཁོར་འདི་
དག་པ་དང༌། །བརྟན་ཞིང་བཟོད་ལྡན་ཐབས་ལ་མཁས་པ་འཚལ། །ཉན་པོ་གཟུར་གནས་དོན་གཉེར་བློ་
དང་ལྡན། །སྟོན་དང་བསྟན་པ་དགེ་བའི་བཤེས་ལ་གུས། །ཁ་ཕུབ་ཞབས་རྡོལ་དྲི་མ་ཅན་ལྟ་བུ། །སྣོད་ཀྱི་
སྐྱོན་གསུམ་སྤངས་པ་ངེས་པར་འཚལ། །ཐུན་མོང་དཔོན་སློབ་བསམ་པ་མཐུན་པ་དང༌། །ཆོས་དང་ཟང་ཟིང་
མཐུན་རྐྱེན་འཛོམ་པ་དང༌། །མི་དང་མི་མིན་བར་ཆད་མེད་པ་དང༌། །ཆོས་སེམས་ཆོས་ལ་གཞོལ་བ་གཅེས་
པ་ལགས། །དེ་ལྟར་མ་ལགས་བཤེས་གཉེན་ངན་པའི་སྐྱོན། །བསྟན་པའི་སྙིང་པོ་ཚུལ་ཁྲིམས་མ་མཆིས་
ཤིང༌། །མངོན་མཐོ་ངེས་ལེགས་འབྲས་བུ་མི་སྨིན་པར། །ཁྲེལ་མེད་མགོ་འཕང་མཐོན་པོ་སྙེ་ལོང་འདྲ། །རང་
གི་ཤེས་རྒྱུད་ཆོས་དང་མ་འདྲེས་པར། །གཞན་ལ་ཆོས་སྟོན་ནེ་ཙོ་སྨྲ་མཁན་འདྲ། །རང་བཞིན་བཟང་ཡང་
འཁོར་ངན་ཆགས་སྡང་ཅན། །སྦྲུལ་གདུག་འཁྱིལ་བའི་ཙནྡན་སྡོང་པོ་འདྲ། །རང་ལ་བརྟེན་ན་ཡོན་ཏན་
འཕེལ་ལ། །ཡོན་ཏན་ཅན་ལ་ཕྲག་དོག་སྡང་སེམས་ཀྱིས། །བསྲུངས་ནས་སློབ་མའི་ཡོན་ཏན་རྒྱུན་གཅོད་པའི།།

ཞལ་གདམས་བསླབ་བྱའི་སྐབས།
37
བཤེས་གཉེན་དེ་འདྲ་བུད་མེད་མོ་གཤམ་འདྲ། །མདོར་ན་འཆད་པོ་ངན་དང་ཉན་པོ་ངན། །མི་དང་མི་མིན་
བར་ཆད་ཀྱིས་དཀྲུགས་ཤིང་། །ཕན་ཚུན་ལོག་པར་སྒྲུབ་པའི་བཤད་ཉན་དེ། །བསྟན་ལ་མི་ཕན་འཁོར་བར་
འཁྱམས་པའི་རྒྱུ། །ཞེས་པ་ཞུ་ཡིག་ཆོས་ཀྱི་དོན་གྲུབ་ལས། གླེང་གཞིའི་ལེའུ་སྟེ་དང་པོའོ།།
བདག་ནི་སྔོན་ཚེ་ལས་ངན་བསགས་པའི་མཐུས། །ཆོས་ནུབ་ཆོས་མིན་དར་བ་གངས་རིའི་ཁྲོད།།
ཆོས་བཞིན་སྤྱོད་པ་རྩྭ་ལྟར་འདོར་བའི་ཡུལ། །ཟས་ཕྱིར་ཆོས་སྲོག་གཏོང་བའི་བོད་འདིར་སྐྱེས། །ཚུལ་
ཁྲིམས་བསྲུངས་ན་ཟོག་པོ་ཆོས་ཚུལ་མཁན། །ཐོས་བསམ་བྱས་ན་གྲགས་འདོད་ཚེ་འདི་པ། །རང་ཚུགས་
བཟུང་ན་ང་རྒྱལ་དྲེགས་པ་ཅན། །ཀུན་དང་བསྟུན་ན་དོན་ཆུང་བློ་མང་པོ། །ཆོས་བཞིན་བྱས་ན་ཀུན་གྱིས་
བརྙས་པའི་ཡུལ། །ཆོས་བཞིན་མ་བྱས་རྣམ་སྨིན་རང་ལ་ལྕི། །ཐམས་ཅད་དགའ་བའི་སྤྱོད་པ་མི་ཤེས་ཤིང༌།།
བདག་གིས་ཅི་བྱས་སྐྱོན་དུ་འགྱུར་ལ་གཟིགས། །རང་ལ་མི་ཕན་གཞན་ལ་གནོད་པ་ཡི། །བདག་གི་བཤད་
ཉན་འདི་འདྲས་ཅི་བགྱི་ལགས། །ཟ་འདུག་འགྲོ་འཆག་ལ་སོགས་ཅི་བྱས་པ། །གཞན་གྱི་ཁོང་ཁྲོའི་རྒྱུ་རུ་
འགྱུར་ལ་སྐྱོ། །ད་ནི་ཚེ་ཡང་རིང་དུ་མི་གནས་ཤིང་། །ནང་གི་དབང་པོའང་ཡོངས་སུ་མི་གསལ་ལ། །སྐྱེ་
འཆིའི་དུཿཁ་ཤིན་ཏུ་བཟོད་པར་དཀའ། །ཅུད་ཟད་ཤེས་པ་ཉམས་ལེན་དུས་ལ་བབ། །ཅེས་པ་ཞུ་ཡིག་ཆོས་ཀྱི་དོན་
གྲུབ་ལས། བདག་ཉིད་ཀྱི་ངང་ཚུལ་བརྗོད་པའི་ལེའུ་སྟེ་གཉིས་པའོ།།
བདག་གི་ཕྱོགས་དེ་མང་དུ་སྨོས་ཅི་འཚལ། །སྙོམས་ཆུང་ཆོས་ལ་འདུན་པ་ཅན། །གྱོང་པོ་ཕྱོགས་
གཅིག་བསམ་པ་ཅན། །ཆོས་མཐུན་ཀུན་དང་མཐུན་པ་ཅན། །དོན་ཆུང་མི་ཆོས་མེད་པ་ཅན། །བྱིན་ཆུང་མི་
ནོན་མེད་པ་ཅན། །ཁ་མང་ཚིག་ནོན་ཆུང་བ་ཅན། །བསོད་ཆུང་ཀུན་གྱིས་བརྙས་པ་ཅན་ཞིག་ལགས།།
སརྦ་མངྒ་ལཾ།། །།

38
ཞལ་གདམས་དང་མགུར་གླུ་གཅེས་བཏུས།
༡༥